भक्तों ने सुनी गाय के महत्व की कथा
भारतीयगौ क्रांति मंच का तीन दिवसीय गो कथा का शुभारंभ सोमवार से अरगोड़ा मैदान में हुआ। गो क्रांति के अग्रदूत गोपालमणि महाराज शिष्य सीता शरण के साथ संगीतमय कथा सुनाई। सबसे पहले दोनों का चंदन वंदन हुआ। संस्था के सदस्यों ने गायों की पूजा की। उन्हें केला और घास खिलाया गया। उसके बाद संगीत कथा हुई। कथा वाचक ने धेनु मानस से पाठ किया, जो बहुत ही श्रुति मधुर था।
गोपालमणि महाराज ने कहा कि मुस्लिम शासकों के आने के बाद कुछ शासकों को छोड़कर बाकी ने भारतीय हिंदू जन मानस की गो माता के प्रति श्रद्धा को पहचाना। गाय को माता का दर्जा दिया। बाद में अंग्रेज शासकों ने गायों को एक पशु के रूप में देखा, जिसे देश की आजादी के बाद की हमारी सरकार ने भी नहीं बदला। यह हमारा दुर्भाग्य है कि आज भी गो माता एक पशु के रूप में हैं, जबकि पूरा विश्व जानता है कि गाय का दूध और उससे तैयार सभी खाद्य पदार्थ अमृत समान होते हैं।
कथा से पहले गाय की हुई पूजा।
यह वेद और पुराण में भी उल्लेखित है। एक साल में एक गाय के गोबर से 365 बोरी यूरिया, 18 बोरी सुपर फास्फेट और 54 बोरी पोटाश प्राप्त होता है। गाय का मूत्र सर्वश्रेष्ठ कीटनाशक है। उन्होंने 28 फरवरी को दिल्ली में गाय को गो माता घोषित करने के लिए आयोजित होने वाली रैली में शामिल के लिए लोगों से आह्वान किया। परिसर में धार्मिक ग्रंथ, माला आदि के स्टॉल भी लगे हैं।
भक्तों को कथा सुनाते गोपालमणि महाराज।
hin_Deva hin_Deva hin_Deva hin_Deva hin_Deva hin_Deva